ด่วน! “ครม.” เคาะแล้ว 27 ก.ค. ชดเชยสงกรานต์ รวมหยุดยาว 4 วัน
ด่วน! ที่ประชุม “ครม.” เคาะแล้ว 27 ก.ค. ชดเชยสงกรานต์ รวมหยุดยาว 4 วัน 25-28 ก.ค.
ด่วน! ที่ประชุม “ครม.” เคาะแล้ว 27 ก.ค. ชดเชยสงกรานต์ รวมหยุดยาว 4 วัน 25-28 ก.ค.
30 มิ.ย. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี แถลงว่า ที่ประชุมคณะรัฐมนตรี (ครม.) วันนี้ (30 มิ.ย.63) มีมติให้วันจันทร์ที่ 27 ก.ค.63 เป็นวันหยุดราชการพิเศษเพื่อชดเชยวันหยุดสงกรานต์ 1 วัน ซึ่งจะส่งผลให้มีวันหยุดต่อเนื่อง 4 วันในช่วงเวลาดังกล่าว คือ วันที่ 25-28 ก.ค.63 (วันอังคารที่ 28 ก.ค.เป็นวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว)
อย่างไรก็ตาม ครม.ได้มอบหมายให้หัวหน้าหน่วยงานพิจารณาความเหมาะสมของวันหยุด โดยไม่ให้ราชการเสียหายหรือกระทบต่อการบริการพี่น้องประชาชน สำหรับรัฐวิสาหกิจ สถานบันเทิง และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย (ธปท.) และกระทรวงแรงงาน พิจารณาตามความเหมาะสมในการกำหนดเป็นวันหยุดให้สอดคล้องกับกฎหมายที่เกี่ยวข้องในแต่ละกรณีต่อไป